SPITAL MUNICIPAL GHEORGHENI
Ghorgheni, Bdul.Lacu Roşu nr.16
Jud.Harghita

SPITALUL MUNICIPAL GHEORGHENI
ORGANIZEAZĂ CONCURS

în conformitate cu Regulamentul cadru privind stabilirea principiilor generale de ocupare a unui post vacant sau temporar vacant corespunzător funcţiilor contractuale şi a criteriilor de promovare în grade sau trepte profesionale imediat superioare a personalului contractual completat prin Hotărârea nr. 427/ 2015
pentru ocuparea unui  post  vacant de

 BUCĂTAR

Pentru a participa la concursul organizat, candidatul trebuie să îndeplinească cumulativ următoarele condiţii: 
a) îndeplineşte condiţiile prevăzute de lege în vederea exercitării profesiei în România; 
b) are capacitate deplină de exerciţiu; 
c) are o stare de sănătate corespunzătoare postului pentru care candidează, atestată de medicul          de familie sau medicul de specialitate medicina muncii; 
d) are nivel de calificare II în meseria de bucătar; 
e) nu a fost condamnat pentru săvârşirea unei infracţiuni contra umanităţii, contra statului sau contra autorităţii, de serviciu sau în legătură cu serviciul, care împiedică înfăptuirea justiţiei, de fals ori a unor fapte de corupţie sau a unei infracţiuni săvârşite cu intenţie;
f) vechime  în domeniu:  minim 3 ani 
    	În vederea participării la concurs, până la data de 22.02.2017  candidaţii depun la secretariatul comisiei de concurs dosarul de concurs, care va conţine în mod obligatoriu: 
a) copia actului de identitate; 
b) formularul de înscriere  ; 
c) diploma de studii
d) copia carnetului de muncă sau, după caz, o adeverinţă care să ateste vechimea în muncă şi, după caz, în specialitate; 
e) cazierul judiciar; 
f) adeverinţa care să ateste starea de sănătate corespunzătoare; 
g) [bookmark: _GoBack]chitanţa  în valoare de 50 de lei, taxă de participare la concurs 
Calendarul concursului:

07.08.2017 – 22.02.2017 , între orele 8,00 – 12,00  - depunerea dosarelor de concurs la secretariatul comisiei de concurs, la serviciul RUNOS al spitalului;
23.02.2017 – ora 14,00 - afişarea rezultatului selectării dosarelor la avizierul principal al spitalului, 	cu menţiunea „admis” sau „respins”;
24.02.2017 – depunerea contestaţiilor privind dosarele respinse;
27.02.2017 - ora 14,00 – comunicarea rezultatelor contestaţiilor ;
28.02.2017 -  ora 10,00 – susţinerea probei scrise ;  
28.02.2017 -  ora 14,00 - afişarea rezultatului probei scrise;
01.03.2017 – depunerea contestaţiilor privind rezultatul probei practice;
02.03.2017 - ora 14,00 – afişarea rezultatului contestaţiilor;
03.03.2017  - ora 10,00 -  interviu în sala de şedinţă a spitalului;
03.03.2017 – ora 14,00 – afişarea rezultatului interviului;
06.03.2017 – depunerea  contestaţiilor privind proba interviu;
07.03.2017 –  ora 12,00  afişarea rezultatului contestaţiilor;
07.03.2017 –ora 14,00 – afişarea Rezultatului final 

BIBLIOGRAFIA:  
1. Norme de igienă privind producţia, prelucrarea, depozitarea, păstrarea, transportul şi desfacerea alimentelor aprobate de Ordinul  976/1998.  Cap.I-IV;

2. Reguli generale pentru igiena produselor alimentare, aprobat  de Hotărârea 924/2005;

3.Ordin 961/2016, pentru aprobarea Normelor tehnice privind curăţarea, dezinfecţia şi sterilizarea în unităţile sanitare publice şi private, tehnicii de lucru şi interpretare pentru testele de evaluare a eficienţei procedurii de curăţenie şi dezinfecţie, procedurilor recomandate pentru dezinfecţia mâinilor, în funcţie de nivelul de risc, metodelor de aplicare a dezinfectantelor chimice în funcţie de suportul care urmează să fie tratat şi a metodelor de evaluare a derulării şi eficienţei procesului de sterilizare;

4. Ordin 1101/2016, privind aprobarea Normelor de supraveghere, prevenire şi limitare a infecţiilor asociate asistenţei medicale în unităţile sanitare;

5.Lege nr. 319/2006 privind sănătatea şi securitate în muncă, cap.II,III,IV.

6.Lege nr. 307/2006 apărare impotriva incendiilor, art.1 - 22;


Concursul constă în proba scrisă şi interviu
Proba scrisă se stabileşte pe baza bibliografiei de concurs, în concordanţă cu nivelul şi specificul postului pentru care se organizează concursul. 
 	Cu 30 de minute înainte de începerea probei  se va face apelul nominal al candidaţilor, în vederea îndeplinirii formalităţilor prealabile, respectiv verificarea identităţii. Verificarea identităţii candidaţilor se face numai pe baza buletinului de identitate sau a cărţii de identitate. 
După verificarea identităţii candidaţilor, ieşirea din sală a acestora atrage eliminarea din concurs, cu excepţia situaţiilor de urgenţă în care aceştia pot fi însoţiţi de unul dintre membrii comisiei de concurs sau de persoanele care asigură supravegherea. 
Durata probei se stabileşte de comisia de concurs în funcţie de gradul de dificultate şi complexitate a probei.
            Interviul se susţine, de regulă, nu mai târziu de două zile lucrătoare de la data susţinerii probei scrise. 
Comisia de concurs stabileşte planul de interviu în care vor fi evaluate abilităţi şi cunoştinţe impuse de post, capacitatea de analiză şi sinteză, motivaţia candidatului.
 	La finalizarea concursului se întocmeşte un proces-verbal care să conţină modul de desfăşurare a concursului şi rezultatele obţinute de candidaţi, semnat de membrii comisiei de concurs. 
Sunt declaraţi admişi candidaţii care au promovat cele două probe , şi care au obţinut cel puţin nota 50 la fiecare probă. Promovarea probei scrise este obligatorie pentru susţinerea probei practice.
Probele se susţin în limba română.



      Manager,
Ec.Ferenczy Ştefan

